Šuruppaga! pamācības (-2500.g.pr.Kr.)? 
Valoda: Šumēru 
Žanrs: Gudrības literatūra 


1-13 Tajos laikos, tajās tālajās dienās, tajās naktīs, tajās tālajās naktīs, tajos gados, tajos tālajos 
gados, tajā laikā Zemē dzīvoja gudrais, kurš prata runāt pārdomātos vārdos; Šuruppags, gudrais, 
kurš prata runāt ar smalki pārdomātiem vārdiem, dzīvoja zemē. Šuruppags deva norādījumus 
savam dēlam; Šuruppags, Ubara-Tutu dēls, deva norādījumus savam dēlam Zi-ud-suram: Mans 
dēls, ļauj man dot tev norādījumus: tev vajadzētu pievērst uzmanību! Zi-ud-sura, ļauj man 
pateikt tev vārdu: tev vajadzētu pievērst uzmanību! Nepalaid garām manus norādījumus! 
Nepārkāp vārdus, ko es runāju! Veca cilvēka norādījumi ir dārgi; tev tie jāievēro! 


14 Tev nevajadzētu pirkt ēzeli, kas brēc; tas sadalīs (?) tavu krūtežu (?). 


15-18 Tev nevajadzētu (pirkt) lauku, kas atrodas pie ceļa; ....... Nedrīkst uzart lauku pie (1 ms. 
piebilst: ceļš vai) taciņa; ....... Nevajag savā laukā taisīt aku: cilvēki nodarīs tai un tev kaitējumu. 
Tev nevajadzētu novietot savu māju blakus publiskam laukumam: tur vienmēr ir pūlis (?). 


19-20 Nevajag galvot par kādu: tas cilvēks tevi turēs; un tu pats, nevajag ļaut kādam par sevi 
galvot (1 ms. piebilst:: tas cilvēks tevi nicinās (?)). 


21 Nedrīkst pārbaudīt (2) vīrieti: plūdi (?) to tev atdos/ atmaksās (?).* 


22-27 Nevajag iet tur, kur ir strīds; neļauj strīdam padarīt tevi par liecinieku. Tev nevajadzētu 


ielaist (?) sevi ...... strīdā. Tev nevajadzētu izraisīt strīdu; ....... ...... pils vārti ....... Nostājies malā 
no strīda, ...... nevajag iet (?) citu ceļu. 
28-31 Neko nezodz; tev nevajadzētu ...... sevi. Tev nevajadzētu ielauzties mājā; nevajag kārot 


pēc naudas lādes (?). Zaglis ir kā lauva, bet pēc notveršanas viņš būs vergs. Mans dēls, tev 
nevajadzētu zagt; nenocērt pats sevi, kā ar cirvi. 


32-34 Tev nevajadzētu izvēlēties jaunu vīrieti par līgavaiņa vedēju. Tev nevajadzētu ...... sevi. 
Tev nevajadzētu spēlēties ar precētu jaunu sievieti: apmelošana var kļūt nopietna. Mans dēls, tev 
nevajadzētu sēdēt vienam istabā ar precētu sievieti. 


35-38 Tev nevajadzētu iesākt strīdu; nevajag sevi apkaunot. Tev nevajadzētu ...... melus; ....... 
Tev nevajadzētu lielīties; tad taviem vārdiem uzticēsies. Tev nevajadzētu pārāk ilgi apdomāt (?); 
tu nevari izturēt ...... skatienus. 


39-41 Nedrīkst kopā ar kādu ēst zagtu pārtiku (1 ms tā vietā ir: zaglis). Nevajag gremdēt (?) roku 
asinīs. Kad tu būsi sadalījis kaulus, tev liks atgriezt vērsi, tev liks atgriezt aitas. 


1 Šuruppags - šumēru pirms plūdu laika pēdējā valdnieka dēls. 

2 |ekavās dots aptuvenais teksta sarakstīšanas laiks. 

3 Iespējams domāts pārbaudījums ar upi, kurā apsūdzētajam jāpierāda sava nevainība metoties upē; ja viņš izdzīvo 
tad ir pierādīts viņa nevainīgums, bet apsūdzētais pats saņem sodu un zaudē savus īpašumus. (skatīt Hammurapi 
likumus). 


42-43 Tev nevajadzētu runāt nepiedienīgi; vēlāk tas tev būs kā lamatas. 


44-46 Tev nevajadzētu izkliedēt savas avis nezināmās ganībās. Nedrīkst nolīgt kāda vērsi 
nenoteiktam ....... Drošs ...... nozīmē drošu ceļojumu. 


47 Tev nevajadzētu ceļot naktī: tas var slēpt gan labo, gan ļauno. 

48 Tev nevajadzētu pirkt savvaļas ēzeli: tas kalpos (?) tikai līdz dienas beigām. 

49 Tev nevajadzētu nodarboties ar seksu ar savu verdzeni: viņa tevi sakošļās (?). 

50 Tev nevajadzētu stipri lamāties: tas tev atmaksāsies. 

51-52 Necenties smelt ūdeni, kuru nevari sasniegt (1 ms vietā ir: satvert): tas padarīs tevi vāju. 
[1 rindiņa nav skaidra] 

53 Tev nevajadzētu padzīt parādnieku, viņš kļūs naidīgs pret tevi. 


54-57 Tev nevajadzētu iekārtot māju ar augstprātīgu cilvēku: viņš padarīs tavu dzīvi līdzīgu 
verdzenes dzīvei. Tu nevarēsi iet cauri citu cilvēku mājokļiem nesaucot uz tevis: "Tur tu ej! Tur 
tu ej!” 


58-59 Tev nevajadzētu atsaukt ... dārza niedru žoga; "Atjauno to! Atjauno to!" viņi tev teiks. 
60 Tev nevajadzētu apgādāt svešinieku (?) ar pārtiku; nevajag noslaucīt (?) strīdu. 


61-62 Mans dēls, tev nevajadzētu lietot vardarbību (?); ....... Nedrīkst izvarot kāda meitu; 
pagalmos to uzzinās. 


63-64 Nedrīkst padzīt varenu (1 ms. vietā ir: spēcīgu) cilvēku; tev nevajadzētu iznīcināt ārējo 
sienu. Tev nevajadzētu padzīt jaunu vīrieti; tev nevajadzētu likt viņam vērsties pret pilsētu. 


65-66 Apmelotāja acis vienmēr kustas tik mainīgi kā dzijas vārpstas. Tev nekad nevajadzētu 
palikt viņa klātbūtnē; viņa nodomiem (?) nevajadzētu pieļaut ietekmi (?) uz tevi. 


67 Nevajag lielīties alus zālēs (1 ms tā vietā ir: alus darītavās) kā blēdīgam vīrietim: (1 ms. 
pievienots: tad taviem vārdiem uzticēsies.) 


68-72 Sasniedzot vīrišķības lauku, nevajadzētu lēkt (?) ar savu roku. Karotājs ir vienreizējs, tikai 
viņš ir līdzvērtīgs daudziem; Utu' ir vienreizējs, viņš viens ir līdzvērtīgs daudziem. Ar savu dzīvi 
tev vienmēr jābūt karotāja pusē; ar savu dzīvi tev vienmēr jābūt Utu pusē. 


73-15 Šuruppags deva šos norādījumus savam dēlam. Šuruppags, Ubara-Tutu dēls, deva šos 
norādījumus savam dēlam Zi-ud-suram. 


76-82 Otro reizi Šuruppags deva norādījumus savam dēlam. Šuruppags, Ubara-Tutu dēls, deva 
norādījumus savam dēlam Zi-ud-suram: Mans dēls, ļauj man dot tev norādījumus: tev vajadzētu 
pievērst uzmanību! Zi-ud-sura, ļauj man pateikt tev vārdu: tev vajadzētu pievērst uzmanību! 


! Utu - šumēru saules dievs. 


Nepalaid garām manus norādījumus! Nepārkāp vārdus, ko es runāju! (1 ms. pievieno rindiņu: 
Veca vīra norādījumi ir dārgi, tie jāievēro!) 


83-91 Alus dzērāja mute ....... Mana mazā........ Alus dzērāja mute ....... Ninkasi ....... 
[5 rindas neskaidras] 
92-93 Tavs paša cilvēks tev to neatmaksās (?). Niedru krasti ir ......, tie var slēpt (?) neslavu. 


94-96 Pils ir kā varena upe: tās vidū ir badīgi vērši; ar to, kas ieplūst, nekad nepietiek, lai to 
piepildītu, un to, kas izplūst, nekad nevar apturēt. 


97-100 Kad runa ir par kāda cita maizi, ir viegli pateikt "Es tev to došu", bet patiesās došanas 
laiks var būt tik tālu kā debesis. Ja tu ej pēc vīrieša, kurš teica: "Es tev to iedošu", viņš sacīs: "Es 
nevaru tev to dot - maize ir tikko beigusies!" 


101-102 Īpašums ir kaut kas, kas jāpaplašina (?); bet nekas nevar līdzināties maniem mazajiem 


(?). 


103-105 Mākslinieciska mute deklamē vārdus; skarba mute nes tiesāšanās dokumentus; salda 
mute savāc saldus augus. 


106-108 Pļāpa (1 ms. tā vietā ir: melis) piepilda (?) savu maizes maisu; augstprātīgais atnes tukšu 
maisu un savu tukšo muti var piepildīt tikai ar lielīšanos. 


109 Kas strādā ar ādu, tas galu galā (?) strādās ar savu ādu. 
110 Spēcīgais var izbēgt (?) no jebkura rokas. 


111-114 Muļķis kaut ko pazaudē. Guļot muļķis kaut ko pazaudē. "Nesasien mani!" viņš lūdz; 
"Ļauj man dzīvot!" viņš lūdz. 


115-117 Neapdomīgie nosaka likteņus; nekaunīgais sakrauj (?) mantas citam klēpī: "Es esmu 
tāds, ka esmu pelnījis apbrīnu!" 


118 Vāju sievu vienmēr sagrābj (?) liktenis. 


119-123 Ja tu pieņem darbā strādnieku, viņš dalīs ar tevi maizes maisu; viņš ēd ar tevi no viena 
maisa un pabeidz maisu ar tevi. Tad viņš beigs strādāt pie tevis un, sakot "man no kaut kā 
jādzīvo", viņš kalpos pilī. 


124-125 Tu saki savam dēlam, lai viņš nāk uz tavām mājām; tu saki savai meitai, lai viņa dodas 
uz savu sieviešu mitekli. 


126 Tev nevajadzētu spriest, kad dzer alu. 
127 Tev nevajadzētu pārmērīgi uztraukties par to, kas atstāj māju. 


128-130 Debesis ir tālu, zeme ir visdārgākā, bet ar debesīm tu vairo savu labumu, un visas svešās 
zemes elpo zem tām. 


131-133 Ražas laikā, visdārgākajā laikā, vāc kā verdzene, ēd kā karaliene; mans dēls, savākt kā 
verdzenei, ēst kā karalienei, tā tam jābūt. 


134-142 Kas apvaino var ievainot tikai ādu; alkatīgas acis (?) savukārt var nogalināt. Melis, 
kliegdams, saplēš savas drēbes. Aizvainojumi dod (?) padomus ļaunajiem. Runāt augstprātīgi ir 
kā augonis; augs, kas padara vēderu slimu. 


[1 rindiņa ir neskaidra] 


Mani lūgšanas vārdi nes pārpilnību. Lūgšana ir vēss ūdens, kas atveldzē sirdi. Tikai (?) 
apvainojumi un stulba runāšana saņem Zemes uzmanību. 


143-145 Šuruppags deva šos norādījumus savam dēlam. Šuruppags, Ubara-Tutu dēls, deva šos 
norādījumus savam dēlam Zi-ud-suram. 


146-152 Trešo reizi Šuruppags deva norādījumus savam dēlam. Šuruppags, Ubara-Tutu dēls, 
deva norādījumus savam dēlam Zi-ud-suram: Mans dēls, ļauj man dot tev norādījumus: tev 
vajadzētu pievērst uzmanību! Zi-ud-sura, ļauj man pateikt tev vārdu: tev vajadzētu pievērst 
uzmanību! Nepalaid garām manus norādījumus! Nepārkāp vārdus, ko es runāju! (Dažas ms. 
Pievieno rindu: Veca cilvēka norādījumi ir dārgi, tev tie jāievēro!) 


153 Nevajag sist zemnieka dēlu: viņš ir izbūvējis (?) tavus uzbērumus un grāvjus. 


154-164 Nedrīkst pirkt prostitūtu: viņa ir kā mute, kas kož. Nevajadzētu pirkt mājās dzimušu 
vergu: viņš ir kā augs, kas padara vēderu slimu. Tev nevajadzētu pirkt brīvu cilvēku: viņš 
vienmēr atspiedīsies pret sienu. Tev nevajadzētu pirkt pils vergu meiteni: viņa vienmēr būs 
mucas apakšā (?). Labāk no kalniem! novest svešu vergu, vai arī kādu no vietas, kur viņš ir 
svešinieks; mans dēls, tad viņš tev ielej ūdeni, kur saule lec, un staigās tavā priekšā. Viņš 
nepieder nevienai ģimenei, tāpēc nevēlas iet pie savas ģimenes; viņš nepieder nevienai pilsētai, 
tāpēc nevēlēsies atgriezties pilsētā. (1 ms. pievieno 2 rindiņas: Viņš nevar pieklauvēt pie ...... 
durvīm, viņš nevar ieiet ....... ) Viņš nebūs ...... ar tevi, viņš nebūs pārgalvīgs ar tevi. 

165-167 Mans dēls, tev nevajadzētu vienam ceļot uz austrumiem. Tavai paziņai nevajadzētu ...... 
168-169 Vārds uzlikts citam ......; nevajag kraut kalnu virsu citam kalnam. 

170-171 Liktenis ir kā slapjš krasts; tas var likt paslīdēt. 


172-174 Vecākais brālis patiešām ir kā tēvs; vecākā māsa patiešām ir kā māte. Tāpēc klausi 
savam vecākajam brālim un esi paklausīgs savai vecākajai māsai, it kā viņa būtu tava māte. 


175-176 Nedrīkst strādāt, izmantojot tikai acis; tu nepavairosi savu īpašumu, izmantojot tikai 
savu muti. 


177. Nolaidīgais sagrauj (?) savu ģimeni. 


! Visticamāk domāti Zagrosa kalni Divupes ziemeļaustrumos. 

178-180 Pārtikas nepieciešamība dažiem cilvēkiem liek kāpt kalnos; tas atved arī nodevējus un 
svešiniekus, jo vajadzība pēc pārtikas izved no kalniem citus cilvēkus. 


181-182 Maza pilsēta nodrošina (?) savu valdnieku ar teļu; milzīga pilsēta rok (?) mājas gabalu 


(?). 


183-188.....: ir labi aprīkots. Nabags bagātajam sagādā visdažādākās slimības. Precētais vīrietis 
ir labi apgādāts; neprecētais saklāj savu gultu siena kaudzē (?). Tas, kurš vēlas nojaukt māju, ies 
pa priekšu un nojauks māju; kas grib uzcelt, tas ies pa priekšu un uzcels. 


189-192 Satverot milzīga vērša kaklu, var šķērsot upi. Pārvietojoties (?) savas pilsētas vareno 
pusē, mans dēls, tu noteikti pacelsies (?). 


193-201 Kad tu atved verdzeni no kalniem, viņa nes sev līdzi gan labo, gan ļauno. Labais ir 
rokās; ļaunums ir sirdī. Sirds nelaiž vaļā labo; bet sirds nevar atlaist arī ļauno. It kā ūdeņaina 
vieta, sirds neatlaiž vaļā labo. Ļaunums ir noliktavas telpa...... 


[2 rindiņas neskaidras] 
Lai laiva ar ļaunumu nogrimst upē! Lai viņa ūdens nesamā āda tuksnesī saplīst! 
202-203 Mīloša sirds uztur ģimeni; naidpilna sirds iznīcina ģimeni. 


204-207 Būt pie varas, būt ar īpašumiem un būt stingram — tie ir dievišķi valstības spēki. Tev 
jāpakļaujas cienījamiem; tev vajadzētu būt pazemīgam vareno priekšā. Mans dēls, tad tu 
izdzīvosi (?) pret ļaunajiem. 


208-212 Svinību laikā nevajadzētu izvēlēties sievu. Viņas iekšpuse ir maldinoša (?); viņas ārpuse 
ir maldinoša (?). Sudrabs uz viņas ir aizgūts; lazurīts' uz viņas ir aizgūts (1 ms vietā ir rinda: 

paid ; rotaslietas uz viņas ir aizgūtas, rotaslietas uz viņas ir aizgūtas). Kleita uz viņas ir aizgūta; 
lina apģērbs viņai ir aizlienēts. Ar ...... neko (?) nav salīdzināms. 


213-214 Tev nevajadzētu pirkt ...... bulli. Tev nevajadzētu pirkt niknu vērsi; ...... bedre (?) lopu 
aplokā ....... 


215 Labai mājsaimniecībai ieceļ (?) uzticamu sievieti. 

216-217 Ražas novākšanas laikā nevajadzētu pirkt ēzeli. Ēzelis, kurš ēd. ....... būs...... ar citu ēzeli. 
218-219 Nikns ēzelis nedod savu kaklu(?); bet nikns cilvēks, mans dēls, ...... 

220 Sieviete ar savu īpašumu sagrauj māju (?) 

221 Dzērājs noslīcinās ražu. 


222-234 Zagle (?)...... kāpnes; viņa ielido mājās kā muša. Ēzeļa māte ...... uz ielas. Sivēnmāte 
zīda savu bērnu uz ielas. Sieviete, kas sadūrusi sevi, sāk raudāt un tur rokā vārpstu, kas viņai 


! Lazurīts — lapis lazuri no latīņu valodas zils — akmens; dārgakmens. Atradnes vietas ir mūsdienu Afganistānas, 
Indijas un Pakistānas teritorijās. 


iedūra (?). Viņa ienāk katrā mājā; viņa lūkojas visās ielās. ...... viņa visu laiku saka "Vācies ārā!" 
Viņa skatās apkārt (?) no visiem balkona jumtiem. Viņa smagi elš (?) kur ir strīds. 


[2 rindas neskaidras] 

235-241 Precēties (?)...... kura sirds ienīst (?). Mans dēls, ...... 
[4 rindas neskaidras] 

Sirds, kas pārplūst ar prieku...... 


242-244 Nekas nav jāvērtē (tik augstu), bet dzīvei jābūt labai. Tev nevajadzētu kalpot lietām; 
lietām ir jākalpo tev. Mans dēls, ....... 


245 Nedrīksti ...... graudu; tās ....... ir daudz. 


246-247 Nedrīkst ļaunprātīgi izmantot aitu; citādi tu dzemdēsi meitu. Nevajag mest sauju zemes 
naudas lādē (?); citādi tu dzemdēsi dēlu.! 


248-249 Tev nevajadzētu nolaupīt sievu; tev nevajadzētu likt viņai raudāt (?). Vieta, kur sievu 
nolaupa ...... 


250-251 "Skriesim pa riņķi (?), sakāmvārds: "Ak, mana kāja, ak, mans kakls!". Vienotiem 
spēkiem (?) taisīsim vareno loku!" 


252-253 Nevajag nogalināt ......, viņš ir bērns, kurš dzimis ....... Nevajag nogalināt ...... Kdsudāaš 
tev nevajadzētu viņu saistīt. 


254 Slapjās māsas sieviešu telpās nosaka sava kunga likteni (?). 


255-260 Tev nevajadzētu augstprātīgi runāt ar savu māti; tas izraisīs naidu pret tevi. Tev 
nevajadzētu apšaubīt savas mātes un personīgā dieva vārdus. Māte, tāpat kā Utu, dzemdē vīrieti; 
tēvs kā dievs padara viņu gaišu (?). Tēvs ir kā dievs: viņa vārdi ir uzticami. Ir jāpilda tēva 
norādījumi. 

261 Bez priekšpilsētām pilsētai nav arī centra. 


262-263 Mans dēls, lauks, kas atrodas dambja apakšā, neatkarīgi no tā, vai tas ir slapjš vai sauss, 
tomēr ir ienākumu avots. 


264 Tas nav iedomājams (?), ka kaut kas tiek zaudēts uz visiem laikiem. 
265......no Dilmunas? ...... 


266-271 Apmaldīties sunim ir slikti; bet vīrietim briesmīgi (1 ms. tā vietā ir: Nezināma vieta ir 
briesmīga; apmaldīties ir kauns (?) sunim). Nepazīstamajā ceļā kalnu malās kalnu dievi ir 
cilvēkēdāji. Viņi tur neceļ mājas kā cilvēki; viņi tur neceļ pilsētas kā cilvēki. 


! Laikam domāti ticējumi. 
2 Dilmuna - civilizēta zeme, kas atrodas mūsdienu Bahreinas pussalas reģionā. 

[1 rindiņa nav skaidra] 


272-273 Par ganu viņš pārtrauca meklēt, viņš pārtrauca atvest aitas. Zemniekam (7?) viņš pārstāja 
uzart lauku. 


[1 rindiņa nav skaidra] 


274-276 Šī vārdu dāvana ir kaut kas tāds, kas nomierina prātu....... ; kad tas ienāk pilī, tas 
nomierina prātu ....... Daudzu vārdu dāvana...... zvaigznes. 


271 Šīs ir Ubara-Tutu dēla Šuruppaga pamācības. 


278-280 Lai slavēta dāma, kas pabeidza lieliskās māla plāksnītes, jaunava Nisaba', ka 
Šuruppaga, Ubara-Tutu dēls, deva pamācības!” 


! Nisaba — šumēru dieviete, kas pārstāv rakstību un labību. 

2 https://etcsl.orinst.ox.ac.uk/section5/tr561.htm [apskatīts 06.03.2022.] Šuruppaga pamācības ir senākā mums 
zināmā šumēru gudrības literatūras liecība. Tekstu var pielīdzināt Vecās Derības Salamana pamācībām vai 
sengrieķu autora Hēsioda darbam Darbi un dienas. Vairāk informācijas par projektu: 
https://pirmavots.wordpress.com 


